  Туспуктэм: Григорий Фомин Майя Бывальцева Вуись шутэтскон нуналъёсы Удмуртиын Уйпал Атлантикаысь шуныт циклон кузёяськоз, соин ик температура та вакытлы эсэпъёслэсь вылӥнгыез возиськоз. Со сярысь улосвыл Гидрометцентрлэн пресс-службаез ивортӥз. Уйн-нунал ӵоже омырын +2…+7 градус возиськоз, со эсэпъёслэсь 8-9 градуслы вылӥынгес. Быдэс элькунын шӧдскымон зороз, арнянуналэ потон уе интыосын жаль-жаль кисьтоз. Тӧл секундскын 9-14 метрозь пельтоз. Вордӥськонэ, 14-тӥ шуркынмонэ, элькунэз кошкись циклонлэн кезьыт мышкыз шобыртоз, куазь шуак воштӥськоз. Уйин но нуназе температура лэзькоз, ӵукна но нуназе 0…-4 градус луоз. Зоръёс лымыен воштӥськозы. Сюресъёс вылын йӧвалег, лымы пуктосъёс кылдозы. Тӧло луоз. Нырысь-валысь чакланъёсъя, вуоно арня шорын эшшо кезьытгес кариськоз, температура та вакытлы эсэпъёслэсь улэгес лэзькоз. Тегъёс: куазь Гидрометцентр Удмуртия  